# **Kaip lavinti vaiko bendravimo įgūdžius**

* **Ryšį su mažyliu megzkite** jam dar būnant **mamos įsčiose**.
* Su vaiku **bendraukite atvirai** ir **nuoširdžiai,** jie to paties tikitės iš jo.
* Kuo dažniau **vartokite „aš“ kalbą** – tai paskatins vaiką bendradarbiauti, o ne gintis.
* **Sudarykite sąlygas** vaikui kuo dažniau **bendrauti su bendraamžiais.**
* Pasakytus **žodžius sustiprinkite kūno kalba.**
* **Atsisakykite smurto balsu** – tai žemina vaiko orumą ir rodo jūsų bejėgiškumą.
* **Kuo dažniau apkabinkite vaiką** – taip stiprinate savo ir jo emocinę bei fizinę sveikatą.
* **Leiskite vaikui pačiam spręsti** su juo susijusias socialines situacijas, kuriose suaugusiojo vaidmuo nėra būtinas.
* **Laiku padrąsinkite ir paskatinkite vaiką**, matydami pastangas stiprinti bendravimo įgūdžius.
* **Pozityviai ir pagarbiai bendraukite su vaiku.**
* **Konfliktus spręskite atsisakydami** impulsyvaus ir **viską išmanančio žmogaus pozicijos.**
* **Savo pastebėjimus** vaikui **dėstykite konkrečiai,** vengdami apibendrinimų.
* **Mokykitės bendrauti** spręsdami aktualius klausimus **šeimos susirinkimuose.**